DIGI เล็งออกตั๋ว B/E วงเงินไม่เกิน 600 ลบ.อายุไม่เกิน 270 วัน เพื่อใช้เป็นทุนหมุนเวียน
DIGI เล็งออกตั๋ว B/E วงเงินไม่เกิน 600 ลบ.อายุไม่เกิน 270 วัน เพื่อใช้เป็นทุนหมุนเวียน
8 ก.ย. 2560

บริษัท ดิจิตอลเทค แพลนเน็ต จำกัด (มหาชน) หรือ DIGI เปิดเผยว่า ที่ประชุมคณะกรรมการบริษัทเมื่อวานนี้ (7 ก.ย.) เห็นชอบให้บริษัทออกและเสนอขายตราสารหนี้ในรูปของตั๋วแลกเงิน (Bill of Exchange: B/E) ภายใต้วงเงินไม่เกิน 600 ล้านบาท อายุไม่เกิน 270 วัน เสนอขายให้แก่นักลงทุนเฉพาะเจาะจง (PP) ให้แก่นักลงทุนสถาบัน หรือผู้ลงทุนรายใหญ่ เพื่อใช้เป็นเงินทุนหมุนเวียนของบริษัท ในการขยายธุรกิจและส่วนหนึ่งจะนำไปชำระตั๋วแลกเงินที่จะครบกำหนด
ปัจจุบันบริษัทมีตั๋วแลกเงินที่ยังไม่ไถ่ถอนจำนวน 120 ล้านบาท ดังนั้น ตั๋วแลกเงินที่จะออกใหม่เมื่อรวมกับตั๋วแลกเงินที่ยังไม่ไถ่ถอนต้องไม่เกินจำนวน 600 ล้านบาท